Rune F. Hjemås

Rune Fånes Hjemås (født 26. mars 1982) er en norsk forfatter og redaktør bosatt i Trondheim.

Han debuterte i 2008 med Eg er ikkje redd, eg er ikkje redd, en samling prosatekster, og fulgte opp med novellesamlingen Indianarar i 2009. Våren 2012 debuterte han som lyriker med diktsamlingen Det er ikke vår, det er global oppvarming. Hans første roman, Aurora, kom ut i 2018.

Hjemås har mastergrad i rettsvitenskap fra Universitetet i Oslo og utdannelse fra Skrivekunstakademiet i Bergen. Ved siden av bøker skriver han for ulike aviser og tidsskrift, og var fast bidragsyter i Klassekampens serie med bokessay. Han er dessuten aktiv som mentor for unge skrivende på nettstedet Trafo, og var i 2011 medredaktør for nettstedets jubileumsantologi.

I 2013 startet Hjemås miniforlaget Beijing Trondheim sammen med forfatterkollega Mathias R. Samuelsen. De to er også redaktører for en serie gjendiktninger av amerikansk samtidspoesi som utkommer på Samlaget.

Hjemås er fra mai 2018 beboer i Trondheim kommunes forfatterbolig, Adrianstua. Han mottok Trondheim kommunes bykunstnerstipend for 2019.

Bibliografi 
Bøker
 Eg er ikkje redd, eg er ikkje redd – prosa (2008)
 Indianarar – noveller (2009)
 Det er ikke vår, det er global oppvarming – dikt (2012)
 Orkester – prosa (2016)
 Et lite skritt for mennesket. Fotografier (1985–2018) – prosa (2016)
 Aurora – roman (2018)
Ein bror i verdsrommet – barnebok (2021)
Klimaendringer – noveller (2021)

Oversettelse/gjendiktning

 Fugleelskarar, bakgard av Thalia Field (2019)
På jorda er vi glimtvis vakre av Ocean Vuong (2019)

Bidrag i antologier
 5x18 – novelle (Temp 2001)
 Punk – novelle (Vi kommer med ordene, 2002)
 Sharing a Coke is Kind of Like Kissing – bloggtekster (Signaler, 2006)
 Frykt og avsky i Putins Russland – essay (Akkurat nå, 2010)
 Tilfeldig bok – essay (Lesehistorier, 2016)

Redaktør/medredaktør

 trafo.txt – en jubileumsantologi for trafo.no – Trafo/Høgskolen i Agder (2011)
 Gatelangs. Tolkninger av Trondheim – Gatemagasinet Sorgenfri (2017)
 Ny amerikansk poesi – antologi (2018)

Noter

Kilder 
 Presentasjon av Rune F. Hjemås i Forfatterkatalogen på Forfattersentrums nettsider

Eksterne lenker 
 Forfatterens hjemmeside
 Forfatterside hos Flamme Forlag
 Forfatterside hos Det Norske Samlaget
 Miniforlaget Beijing Trondheim

Nynorskforfattere
Norske novellister
Personer fra Trondheim kommune
Fødsler i 1982